قررت السلطات المحلية امس بأكادير منع مسيرة تضامنية مع فلسطين … صراحة قرار مخجل لا يشرف شرفاء المنطقة … سوس العالمة ارض النضال والج هاد … ابتلينا فيها بمسؤولين عليهم علامات استفهام كثيرة … السؤال الذي يطرح نفسه … من المسؤول على مثل هذه القرارات القمعية ؟؟؟ واش هاذ الناس بغاو يحطو الدولة في مواجهة مع الشعب ؟ حنا راه كانعرفوا غير الملك … انا عن نفسي راه ما كانعرف لا منتخب لا مسؤول لا لجنة لا برلمان لا حكومة … انا كانعرف هاذ البلاد كاتحكمها دولة علوية جات بعد واحد الدولة سميتها السعديين وقبلها المرينيين وقبلها الموحدين وقبلها المرابطين وبين هذا وذاك دويلات منها الشريف ومنها غير ذلك … كلهم حكموا المغاربة بالدين وكلهم سقطوا لما تخلوا عن الدين … المطبعين اليوم واذنابهم الذين يسبحون بحمدهم بيننا والله ثم والله ثم والله لن يهدأ لهم بال حتى يسقطوا هذه الدولة ويخربوا ارضنا … بالله عليكم والشعب في قمة حماسه ثم يجي قرار يمنع وقمع حقه المشروع … اش كادير ؟؟؟ نتا غير كاتصب البنزين على النار … نتا كاتهييج الشعب وكاتخليه يحقد عليك … واش هاذو لي منعوا هاذ الوقفة عندهم الرجولة والشجاعة يديرو ندوة صحفية يعطيونا سبب المنع ؟؟؟ صدعتونا فالاخبار ديال الميكة بشعارات خاوية " قطعنا اشواطا فحقوق الانسان ، حنا نموذج فالتنمية ، تطلعات افق اوراش مشاريع مخططات … " فالاخير قامعين الناس يعبروا عن غضبهم ؟؟؟ اسيدي حنا ضد التطبيع ، والتطبيع خيانة ، وهاذشي غادي نرضعوه لولادنا وغادي نزرعوه فيهم وغادي نسعاو بكل ما اوتينا باش نسقطوه ان شاء الله لان الدول لي سبقتنا فهاذ الذل راكم شفتوها في بقات جمعت بين الذل والعار والخزي … وما يزايد عليا شي ولد المرا فالصحراء … انا صحراوي جكني اصلنا من تندوف والصحراء ارض مغربية موحدة من الشمال الى الجنوب حقنا والحق ما نحتاج لي يعطيه ليا لانني انا عايش فيه وهو ملكي ابذل في سبيله اخر قطرة من دمي ولا اسلمه… كما الاقصى ارض محتلة من العار ان تطبع مع ق ت ل ة الاطفال … يا أبناء الملّاح اياكم تفيقوا العما لضريب الحجر